Ženijné skupinové veliteľstvo

Ženijné skupinové veliteľstvo (skratka ŽSV) je označenie pre orgán, ktorý bol zriaďovaný v medzivojnovom Česko-Slovensku Riaditeľstvom opevňovacích prác (ROP) a mal na starosť organizovanie a riadenie opevňovacích prác v jednotlivých stavebných úsekoch priamo v teréne. ŽSV bola zriaďovaná len v úsekoch, kde malo byť vystavané ťažké opevnenie, výstavbu ľahkých objektov realizovali vojenské zbory.

Ženijné skupinové veliteľstvá boli podriadené ROP. ROP stanovovalo priebehy línií pripravovaného opevnenia, vydávalo rôzne smernice a nariadenia a v neposlednom rade tiež vo všeobecnej rovine riadilo projekčné plány objektov. Dôstojníci zo ŽSV naopak boli v teréne, kde presne zameriavali budúce staveniská a vôbec celú líniu opevnenia. Po zameraní vypracovávali podrobné plány každého ťažkého objektu. Následne sa podieľali aj na vyhlasovaní súťaží pre výstavbu pevnostných úsekov, preberali materiál a dohliadali nad stavbou bunkrov.

Práce na opevnení (ľahkých aj ťažkých objektoch) boli zadávané civilným stavebným firmám, ktoré si zaisťovali bežne dostupný materiál (piesok, rezivo, atď.). Armovacie železo, špeciálny cement či rôzne špeciálne prvky (strieľne, dvere, granátové sklzy, atd.) dodávala samotná armáda.

ŽSV boli zakladané postupne. Ako prvá bola zriadená ŽSV v Starom Meste a Hlučíne 18. apríla 1935, ktorá vznikla z opevňovacích skupín Zemských vojenských veliteľstiev v Prahe a Brne. Nasledovali vzniky ďalších ŽSV až do roku 1938, vrátane dvoch ženijných skupín (ŽS) na Slovensku.

 Ženijné skupinové veliteľstvá 

 Číslo a sídlo Dátum zriadenia Zahájenie výstavby Dátum zrušenia Označenie objektov ŽSV I Staré Město pod Sněžníkem 18. apríla 1935 19. apríla 1938   StM, Do, K ŽSV II Hlučín 18. apríla 1935 október 1935   MO ŽSV III Králíky 26. júna 1935 17. júna 1936   K ŽSV IV Opava 27. mája 1936 15. marca 1937   OP ŽSV V Náchod 3. júna 1936 19. apríla 1937   N, T, MD ŽSV VI Trutnov 3. júna 1936 1. septembra 1937   T, KrK-L ŽSV VII Liberec 3. júna 1936 20. mája 1938   Li, KrK-K ŽSV VIII Most 3. júna 1936 – 1. novembra 1936 KH ŽSV VIII Deštné v Orlických horách 19. apríla 1937 – 15. mája 1938 N, MD ŽSV IX Domažlice 12. júna 1936 – 1. novembra 1936   ŽSV IX Maršov 19. apríla 1937 – 15. mája 1938 T, KrK-L ŽSV X Rokytnice v Orlických horách 1. apríla 1937 september 1936   R ŽSV XI Hrušovany nad Jevišovkou 11. apríla 1938 15. júna 1938   MJ, DM, HD ŽS 1 Parkáň máj 1936 – august 1936 – ŽS 21 Bratislava 15. septembra 1936 15. októbra 1936 4. júna 1938 B, Ko

ŽSV VIII Most a IX Domažlice boli zrušené z dôvodu zastavenia príprav projektov ťažkých objektov v týchto oblastiach (Krušné hory a Šumava). Na jar následujúceho roku vznikli nové ŽSV VIII a IX v Deštném a Maršove pre prípravu ťažkých objektov v ťažko prístupných zalesnených a horských úsekoch ŽSV V Náchod a ŽSV VI Trutnov. Po dokončení projektovej dokumentácie k zadaným objektom boli ŽSV VIII a IX definitívne zrušené a projekty predané „domácim“ ŽSV V a VI.

ŽSV X Rokytnice v Orlických horách vzniklo rozdelením rozsiahleho úseku ŽSV III Králíky v roku 1937. Predtým prebiehala projekčná príprava aj samotná stavba v réžii ŽSV III.

ŽS 21 Bratislava bolo zrušené v júni 1938, lebo výstavba plánovaných ťažkých objektov bola v tomto priestore celkom dokončená.

 Zdroje 





Kategória:Česko-slovenské opevnenie